มีตกขาวออกเป็นสีเหลืองเขียวๆ เวลามีเพศสัมพันธ์จะเจ็บและจุกท้อง หลังมีเพศสัมพันธ์ก็จะปวดจุกเสียดท้องลามไปกระเพาะเลย แบบนี้คืออะไรหรอคะ
สวัสดีค่ะ อาการมีตกขาวสีเหลืองเขียวๆ เจ็บและปวดท้องขณะมีเพศสัมพันธ์ และมีปวดท้องด้วย อาจเกิดจากมีมดลูกอักเสบ หรืออุ้งเชิงกรานอักเสบ (ซึ่งคือการอักเสบติดเชื้อในมดลูก รวมถึงท่อนำรังไข่ รังไข่ และภายในช่องท้องน้อย) โดยเกิดจากการติดเชื้อแบคทีเรียได้หลายชนิด ซึ่งเชื้อเหล่านี้จะแพร่กระจายมาจากช่องคลอดหรือปากมดลูกโดยสาเหตุของเชื้อแบคทีเรีย อาจเกิดจากเชื้อโรคติดต่อทางเพศสัมพันธ์ต่างๆ เช่น เชื้อหนองใน เชื้อคลาไมเดีย เชื้อมัยโคพลาสมา เป็นต้น หรือเป็นเชื้อที่อยู่ในช่องคลอดเองก็ได้ ซึ่งโดยปกติแบคทีเรียในช่องคลอด เป็นชนิดที่ไม่เป็นอันตรายอาศัยอยู่ แต่เมื่อเข้าไปในส่วนอื่น ๆ ของร่างกาย ก็จะทำให้เกิดการอักเสบได้ ซึ่งอาจเกิดขึ้นจากการกระทำต่างๆ เช่น การตรวจภายในมดลูก การทำแท้ง การใส่อุปกรณ์คุมกำเนิดเข้าไป เป็นต้นนอกจากนี้อาการตกขาว เจ็บขณะมีเพศสัมพันธ์ และปวดท้อง ยังอาจเกิดจากสาเหตุอื่นๆ อีก เช่น มีเยื่อบุโพรงมดลูกเจริญผิดที่ มะเร็งปากมดลูก มะเร็งเยื่อบุโพรงมดลูก เป็นต้น แต่มักมีอาการเลือดออกที่ผิดปกติร่วมด้วยหากยังคงมีอากาอยู่เรื่อยๆ แนะนำให้ไปพบสูติ-นรีแพทย์เพื่อตรวจหาสาเหตุและรักษาค่ะ